
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 221 

17 Φεβρουάριου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Απαλλαγή ορισμένων κατηγοριών οντοτήτων που 
εφαρμόζουν απλογραφικό λογιστικό σύστημα 
στην τήρηση λογιστικών αρχείων (βιβλίων) από 
την τήρηση αρχείου αποθεμάτων και τη διενέρ¬ 
γεια φυσικής απογραφής. 1 

Καθιέρωση υπερωριακής απασχόλησης υπαλλή¬ 
λων της Διεύθυνσης Μεταφορών και Επικοινω¬ 
νιών ΠΕ Ροδόπης της Περιφέρειας Ανατολικής 

Μακεδονίας - Θράκης για το έτος 2015. 2 

Καθιέρωση υπερωριακής εργασίας για το έτος 2015 
για το προσωπικό που υπηρετεί στην Περιφέ¬ 
ρεια Ηπείρου και συγκροτεί τις ομάδες εργασίας 
των προγραμμάτων: «\Λ/ίπΘ-ΝθΙ, ΑάπΟον, ΑΒΘΕ8, 

Μ θά 1-3 και ΘΒΙΡ». 3 

Καθιέρωσης υπερωριακής απασχόλησης τακτικού 
προσωπικού της Δημοτικής Επιχείρησης «Υδρευ¬ 
σης Αποχέτευσης Δήμου Αλεξανδρούπολης - 
Δ.Ε.Υ.Α.Α.». 4 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην αριθμ. 63749/3046/ 
19.12.2014 (ΦΕΚ 3638/τ.Β'/31 -12-2014) απόφαση του 


Αντιπεριφερειάρχη Βορείου Αιγαίου. 5 

ΑΠΟΦΑΣΕΙ Σ 

Αριθμ. ΠΟΑ. 1019 (1) 


Απαλλαγή ορισμένων κατηγοριών οντοτήτων που εφαρ¬ 
μόζουν απλογραφικό λογιστικό σύστημα στην τή¬ 
ρηση λογιστικών αρχείων (βιβλίων) από την τήρη¬ 
ση αρχείου αποθεμάτων και τη διενέργεια φυσικής 
απογραφής. 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 14 του άρθρου 30 
του Ν. 4308/2014 (ΦΕΚ 251 Α'). 


2. Το Π.Δ. 111/2014 (ΦΕΚ 178 Α') «Οργανισμός του 
Υπουργείου Οικονομικών» 

3. Τις διατάξεις της υποπαραγράφου Ε2 της παραγρά¬ 
φου Ε του πρώτου άρθρου του Ν. 4093/2012 (ΦΕΚ 222 Α'), 
όπως ισχύει, περί σύστασης θέσης Γενικού Γραμματέα 
Δημοσίων Εσόδων. 

4. Την Πράξη 20/25-6-2014 του Υπουργικού Συμβουλίου 
(ΦΕΚ 360 ΥΟΔΔ), περί επιλογής και διορισμού Γ ενικού 
Γ ραμματέα της Γ ενικής Γ ραμματείας Δημοσίων Εσόδων 
του Υπουργείου Οικονομικών. 

5. Ότι, από 1.1.2015, με την καθιέρωση των Ελληνικών 
Λογιστικών Προτύπων, επέρχονται ορισμένες διαφορο¬ 
ποιήσεις ως προς την τήρηση βιβλίων από συγκεκριμέ¬ 
νες κατηγορίες οντοτήτων και ως εκ τούτου κρίνεται 
απαραίτητο να παρασχεθούν σε αυτές τις κατηγορίες, 
οι αναγκαίες διευκολύνσεις για την άσκηση της επαγ¬ 
γελματικής τους δραστηριότητας. 

6. Ότι υπάρχουν κατηγορίες επιτηδευματιών οι οποίοι: 

α) είτε αντιμετωπίζουν σοβαρά προβλήματα για τη 

σύνταξη απογραφής λόγω, διαζευκτικά ή αθροιστικά, 
του μικρού μεγέθους του αντικειμένου των εργασιών 
τους, ή του μεγάλου αριθμού ειδών ή/και παρεμφερούς 
φύσης ή/και μικρής αξίας ανά τεμάχιο αποθεμάτων, 
είτε 

β) δεν διαθέτουν αξιόλογα αποθέματα αγαθών 
στο τέλος της χρήσης ή/και τα αποθέματά τους δεν 
παρουσιάζουν διακύμανση από έτος σε έτος, και ως εκ 
τούτου η απογραφή τους δεν παρουσιάζει ουσιαστικό 
φορολογικό ενδιαφέρον. 

7. Το γεγονός ότι από τις διατάξεις της απόφασης 
αυτής δεν δημιουργείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

1. Οι αναφερόμενες στην παράγραφο 2 του παρόντος 
άρθρου οντότητες που εμπίπτουν στην παράγραφο 
2γ του άρθρου 1 του Ν. 4308/2014, όταν κατατάσσο¬ 
νται στην κατηγορία των πολύ μικρών οντοτήτων του 
άρθρου 2 του ίδιου νόμου και εκ του λόγου αυτού συ¬ 
ντάσσουν μόνο Κατάσταση Αποτελεσμάτων (απλογρα- 
φικό λογιστικό σύστημα), δύνανται να μη διενεργούν 
φυσική απογραφή των αποθεμάτων τους στο τέλος 

της ετήσιας περιόδου (φορολογικό έτος) καθώς και να 
μην τηρούν το αρχείο της παραγράφου 4 του άρθρου 
4 του Ν. 4308/2014. 

2. Η δυνατότητα της παραγράφου 1 του παρόντος 
άρθρου παρέχεται όταν η οντότητα έχει ως κύριο αντι¬ 
κείμενο των εργασιών της (άνω του 50% του συνόλου 
του καθαρού κύκλου εργασιών από πώληση αγαθών) 
μία από τις παρακάτω δραστηριότητες: 

2.1. Εκμετάλλευση λατομείου (απλή εξόρυξη αργών 
λίθων επεξεργασία λατομικών προϊόντων). 

2.2. Κατασκευή ή εμπορία σφραγίδων, επιγραφών, 
σημάτων. 

2.3. Εκμετάλλευση τυπογραφείου γενικά. 

2.4. Φωτογραφείο και εργαστήριο εμφανίσεως φίλμς - 
εκτυπώσεις φωτογραφιών γενικώς. 

2.5. Εκδόσεις εφημερίδων και περιοδικών. 

2.6. Βιβλιοδετείο. 

2.7. Εργαστήριο φωτοτυπιών και πολυγραφήσεων. 

2.8. Αρτοποιείο, πρατήριο άρτου, ειδών αρτοποιίας 
και ζαχαροπλαστικής, εργαστήριο ζαχαροπλαστικής 
(πώληση σε ιδιώτες καταναλωτές, λιανική ή κυρίως 
λιανική). 

2.9. Γαλακτοζαχαροπλαστείο και γαλακτοπώλης γε¬ 
νικά (πώληση λιανική ή κυρίως λιανική). 

2.10. Εμπορία ειδών διατροφής (παντοπωλείο, μίνι 
μάρκετ, σούπερ μάρκετ, κ.λπ., πώληση λιανική ή κυρίως 
λιανική). 

2.11. Εμπορία νωπών και κατεψυγμένων ιχθύων (πώλη¬ 
ση λιανική ή κυρίως λιανική). 

2.12. Οπωρολαχανοπώλης (πώληση λιανική ή κυρίως 
λιανική). 

2.13. Εμπορία ρακών ή απορριμμάτων. 

2.14. Εμπορία ψιλικών (πώληση λιανική ή κυρίως λια¬ 
νική). 

2.15. Πρακτορείο εφημερίδων και περιοδικών γενικά. 

2.16. Ανθοπωλείο. 

2.17. Εστιατόρια, ζαχαροπλαστεία, κέντρα διασκέδα¬ 
σης, μπαρ, καφετέριες, κυλικεία, αναψυκτήρια ή συνα¬ 
φείς δραστηριότητες, καθώς και οι αυτόματοι πωλητές 
συναφών ειδών. 

2.18. Εμπορία ειδών βιβλιοπωλείου (πώληση χονδρική - 
λιανική). 

2.19. Εμπορία ειδών χαρτοπωλείου (φάκελοι, γραφική 
ύλη, κ.λπ.), ειδών σχεδιάσεως και συναφών οργάνων 
(πώληση χονδρική - λιανική). 

2.20. Εκδόσεις βιβλίων γενικά. 

2.21. Παραγωγή ή εμπορία τυροπιτών, σάντουιτς και 
συναφών ειδών (πώληση χονδρική - λιανική). 

2.22. Φαρμακείο. 

2.23. Πωλήσεις ηλεκτρονικών ανταλλακτικών και εξαρ¬ 
τημάτων (χονδρική ή λιανική). 

2.24. Υλικά ραπτικής και υποδηματοποιίας (χονδρική - 
λιανική). 

2.25. Πωλήσεις σιδηρικών εργαλείων χειρός και ειδών 
κιγκαλερίας (πώληση λιανική ή κυρίως λιανική). 

2.26. Είδη υγιεινής διατροφής (πώληση λιανική ή κυ¬ 
ρίως λιανική). 

2.27. Παλαιοσίδερα, σίδηρος και παλαιό μέταλλα 
(σκραπ). 

2.28. Μεταχειρισμένα ανταλλακτικά αυτοκινήτων και 
λοιπών αυτοκινούμενων μηχανημάτων (που αγοράζονται 
με το βάρος). Σε περίπτωση σύνταξης απογραφής των 


ειδών αυτών, αυτή δύναται να διενεργείται με το βάρος 
και όχι κατ’ είδος. 

2.29. Εμπορία ψιλικών και ζαχαρωδών προϊόντων 
(πώληση χονδρική - λιανική). 

2.30. Εμπορία παλαιών γραμματοσήμων και συναφών. 

2.31. Εμπορία ψιλικών - κλωστικών ραφής και πλεξί¬ 
ματος, νημάτων, εργόχειρων, κεντημάτων και συναφών 
ειδών (πώληση λιανική ή κυρίως λιανική). 

2.32. Αγρότες (ειδικού και κανονικού καθεστώτος 
Φ.Π.Α.) και αγροτικές εκμεταλλεύσεις. 

2.33. Παλαιοπώλης (πώληση λιανική ή κυρίως λιανική). 

2.34. Εμπορία μεταχειρισμένων ειδών ένδυσης και 
υφασμάτων λαϊκής κατανάλωσης (που αγοράζονται ή 
πωλούνται με το βάρος). 

2.35. Εμπορία ψευδοκοσμημάτων γενικά (πώληση λια¬ 
νική ή χονδρική). 

2.36. Εμπορία αγαθών που προέρχονται από πλειστη- 
ριασμούς. 

2.37. Πρατήρια καπνοβιομηχανικών προϊόντων (πώληση 
χονδρική). 

2.38. Εμπορία ωδικών πτηνών, μικρών ζώων, τρο¬ 
φών και εξαρτημάτων αυτών, διακοσμητικών ψαριών, 
πτηνών, ζώων και συναφών (πώληση λιανική ή κυρίως 
λιανική). 

2.39. Εμπορία χρωμάτων βερνικιών στόκων και λοιπών 
συναφών (λιανικώς ή κυρίως λιανικώς). 

2.40. Κτηνιατρικά φαρμακεία. 

2.41. Κρεοπώλες (πώληση λιανική ή κυρίως λιανική). 

2.42. Εκμεταλλευτής περιπτέρου. 

2.43. Πωλήσεις οπωρολαχανικών, νωπών αλιευμάτων 
και λοιπών αγροτικών προϊόντων αποκλειστικά στις κι¬ 
νητές λαϊκές αγορές ή πλανοδίως, καθώς και ο αγρότης 
που πωλεί τα προϊόντα παραγωγής του από λαϊκές 
αγορές. 

3. Μια οντότητα θεωρείται ότι πωλεί κυρίως λιανικά 
(κυρίως λιανική πώληση) όταν οι πωλήσεις σε ιδιώτες 
καταναλωτές υπερβαίνουν το 50% του συνόλου του 
καθαρού κύκλου εργασιών από πώληση αγαθών. 

Άρθρο 2 

1. Η πολύ μικρή οντότητα, βάσει της παραγράφου 2γ 
του άρθρου 1 του Ν. 4308/2014 και της παραγράφου 11 
του άρθρου 30 του ίδιου νόμου, που συντάσσει μόνο 
Κατάσταση Αποτελεσμάτων (απλογραφικό λογιστικό 
σύστημα) και έχει ως αντικείμενο δραστηριότητας την 
εμπορία (πρατήριο) υγρών καυσίμων ή/και πετρελαίου 
θέρμανσης, προσδιορίζει τα αποθέματα της βάσει του 
συστήματος εισροών-εκροών. 

2. Η οντότητα της παραγράφου 1 του παρόντος άρ¬ 
θρου που πωλεί, πέραν των υγρών καυσίμων και του 
πετρελαίου θέρμανσης, λιπαντικά ή και τσιγάρα, δύναται 
να μη διενεργεί απογραφή αυτών των ειδών όταν ο ετή¬ 
σιος καθαρός κύκλος εργασιών εξ’ αυτών των αγαθών 
(λιπαντικά και τσιγάρα) δεν υπερβαίνει το ποσό της 
παραγράφου 3 του άρθρου 30 του νόμου 4308/2014 
(150.000 ευρώ). 

3. Όταν η οντότητα της παραγράφου 1 του παρό¬ 
ντος άρθρου διατηρεί και άλλη δραστηριότητα πώλη¬ 
σης αγαθών, πέραν των αναφερόμενων αγαθών στις 
παραγράφους 1 και 2 του παρόντος άρθρου, η άλλη 
δραστηριότητα κρίνεται αυτοτελώς σε ό,τι αφορά 
τη διενέργεια απογραφής αποθεμάτων. Συγκεκριμέ- 

να, η οντότητα αυτή δύναται να μη διενεργεί φυσική 
απογραφή για τα αγαθά της εν λόγω δραστηριότη¬ 
τας, όταν ο ετήσιος καθαρός κύκλος εργασιών της 
δραστηριότητας αυτής δεν υπερβαίνει το ποσό της 
παραγράφου 3 του άρθρου 30 του νόμου 4308/2014 
(150.000 ευρώ). 

4. Η οντότητα του παρόντος άρθρου δεν εμπίπτει 
στις ρυθμίσεις του άρθρου 1 της παρούσας απόφασης. 

Άρθρο 3 

Η παρούσα ισχύει για το φορολογικό έτος (περίοδο) 
2015 και εφεξής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιανουάριου 2015 

Η Γενική Γραμματέας Δημοσίων Εσόδων 
ΑΙΚΑΤΕΡΙΝΗ ΣΑΒΒΑΪΔΟΥ 

-♦- 

Αριθμ. Ρ-ΜΕΤΑΦ 454 (2) 

Καθιέρωση υπερωριακής απασχόλησης υπαλλήλων της 
Διεύθυνσης Μεταφορών και Επικοινωνιών ΠΕ Ροδό¬ 
πης της Περιφέρειας Ανατολικής Μακεδονίας - Θρά¬ 
κης για το έτος 2015. 

Η ΕΚΤΕΛΕΣΤΙΚΗ ΓΡΑΜΜΑΤΕΑΣ ΤΗΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 159, 282 και 253 του 
Ν. 3852/2010 (ΦΕΚ 87/Α'/2010) «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης Πρό¬ 
γραμμα Καλλικράτης» (ΦΕΚ Α' 87/7-6-2010) όπως τροπο¬ 
ποιήθηκε με τις διατάξεις του άρθρου 6 του Ν. 4071/2012 
(ΦΕΚ Α' 85/11-4-2012). 

2. Το Π.Δ. 144/2010 (ΦΕΚ Α' 237/27-12-2010) «Οργανισμός 
των Υπηρεσιών της Περιφέρειας Ανατολικής Μακεδο¬ 
νίας και Θράκης». 

3. Την υπ’ αριθμ. ΔΔ 6183/6-11-2014 απόφαση του 
Περιφερειάρχη Α.Μ.Θ. (ΦΕΚ 3057/Β'/13-11-2014) «Μετα¬ 
βίβαση αρμοδιοτήτων στον Εκτελεστικό Γραμματέα 
Περιφέρειας Ανατολικής Μακεδονίας Θράκης.». 

4. Τις διατάξεις του άρθρου 16 παρ. 2 περ. β' του 
Ν. 3205/2003 (ΦΕΚ 297 τ.Α'/2003), «Μισθολογικές ρυθμί¬ 
σεις λειτουργών και υπαλλήλων του Δημοσίου, Ν.Π.Δ.Δ. 
και ΟΤΑ .... Και άλλες διατάξεις», όπως τροποποιήθηκαν 
με τις διατάξεις του αρ. 6 του Ν. 3833/2010 (ΦΕΚ 40/ 
Α'/15-3-2010). 

5. Την υπ’ αριθμ. 2/7093/0022/2004 απόφαση (ΦΕΚ 215/ 
Β'/5-2-2004) «Επέκταση των διατάξεων του Ν. 3205/2003 
στο προσωπικό σε σχέση εργασίας ιδιωτικού δικαίου 
που απασχολείται στο Δημόσιο, Ν.Π.Δ.Δ. και Ο.Τ.Α.». 

6. Την με αριθμ. Πρωτ. 2/16606/0022/24-4-2009 εγκύ¬ 
κλιο της 22ης Διεύθυνσης Μισθολογίου του Γενικού 
Λογιστηρίου του Κράτους «Υπερωριακή απασχόληση 
προσωπικού με σχέση εργασίας ιδιωτικού δικαίου του 
Δημοσίου, των Ν.Π.Δ.Δ. και Ο.Τ.Α.». 

7. Τις διατάξεις του άρθρου 23 του Ν. 3613/2007 (ΦΕΚ 
263/Α'/2007). 

8. Τις διατάξεις του άρθρου 20, κεφάλαιο 2ο του 
Ν. 4024/2011 (ΦΕΚ 226/Α'/2011) καθώς και την υπ’ αριθμ. 
2/78400/0022/14-11-2011 εγκύκλιο της 22ης Διεύθυνσης 
Μισθολογίου του Γενικού Λογιστηρίου του Κράτους 


«Συνταξιοδοτικές ρυθμίσεις, ενιαίο μισθολόγιο - βαθμο¬ 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015». 

9. Την ανάγκη κάλυψης εκτάκτων υπηρεσιακών ανα¬ 
γκών για το έτος 2015 της Διεύθυνσης Μεταφορών και 
Επικοινωνιών ΠΕ Ροδόπης δεδομένου ότι υπάρχει σο¬ 
βαρότατη έλλειψη προσωπικού για τη στελέχωση των 
υπηρεσιών της, των αυξημένων αρμοδιοτήτων και του 
όγκου εργασίας. 

10. Την με αριθ. Πρωτ. 30063/4796 απόφαση του 

Αναπληρωτή Υφυπουργού Υποδομών Μεταφορών και 
Δικτύων (ΦΕΚ 2643/Β'/17-10-2013) «Επανακαθορισμός 
της διαδικασίας και των αναγκαίων λεπτομερειών 
για την έγκριση σχολών/κέντρων επαγγελματικής 
κατάρτισης οδηγών οχημάτων μεταφοράς επιβατών 
και εμπορευμάτων (ΠΕΙ), την έγκριση διενέργειας 
προγραμμάτων περιοδικής κατάρτισης, τις υποχρε¬ 
ώσεις και τον έλεγχο αυτών και λοιπές λεπτομέρειες, 
σύμφωνα με τις διατάξεις του ΠΔ 74/2008 (Α' 112), 
όπως ισχύει» και ιδιαίτερα το άρθρο 3 παρ. 2, «Το 
προαναφερόμενο έργο δύναται να πραγματοποιείται 
οποιαδήποτε χρονική περίοδο του εικοσιτετραώρου 
ακόμη και τις αργίες.». 

11. Την με αρ. πρωτ. Ρ-ΜΕΤΑΦ 17132/18-12-2014 από¬ 
φαση του Γ ενικού Δ/ντη Μεταφορών και Επικοινωνιών 
Περ. Α.Μ.Θ «Σύσταση Επιτροπής για την Εποπτεία και 
τον Έλεγχο των Σχολών Επαγγελματικής Κατάρτισης 
Μεταφορέων (ΣΕΚΑΜ) Και Των Σχολών Επαγγελματι¬ 
κής Κατάρτισης Οδηγών Που Μεταφέρουν Επικίνδυνα 
Εμπορεύματα (ΣΕΚΟΜΕΕ),Έτους 2014». 

12. Την με αρ. πρωτ. Ρ-ΜΕΤΑΦ 17130/18-12-2014/23.01.2014 
Γ ενικού Δ/ντη Μεταφορών και Επικοινωνιών Περ. Α.Μ.Θ 
«Ορισμός Υπαλλήλων Για Συμμετοχή Σε Επιτροπές 
Ελέγχου και Εποπτείας Σχολών Οδηγών και Κέντρων 
Θεωρητικής Εκπαίδευσης Υποψηφίων Οδηγών». 

13. Την με αρ. πρωτ. Ρ-ΜΕΤΑΦ 17131/18-12-2014 από¬ 
φαση του Γ ενικού Δ/ντη Μεταφορών και Επικοινωνιών 
Περ. Α.Μ.Θ «Ορισμός Υπαλλήλων για Συμμετοχή Σε Επι¬ 
τροπές Ελέγχου και Εποπτείας των Σχολών/Κέντρων 
ΠΕΙ,Έτους 2015. 

14. Το γεγονός ότι για την αντιμετώπιση των παραπά¬ 
νω εκτάκτων υπηρεσιακών αναγκών και της διενέργειας 
των απαιτούμενων ελέγχων οι υπάλληλοι ασχολήθηκαν 
και εξακολουθούν να ασχολούνται πέραν του κανονικού 
ωραρίου και των εξαιρέσιμων ημερών. 

15. Το γεγονός ότι για την παραπάνω υπερωριακή 
και εξαιρέσιμη απασχόληση έχουν προβλεφθεί σχε¬ 
τικές πιστώσεις στον Προϋπολογισμό της Υπηρεσίας 
του οικονομικού έτους 2015 στον ειδικό φορέα 0391, 
εγκρίνουμε: 

1. Την καθιέρωση υπερωριακής απασχόλησης με αμοι¬ 
βή κατά τις απογευματινές ώρες για 16 συνολικά υπαλ¬ 
λήλους της Διεύθυνσης Μεταφορών και Επικοινωνιών 
της ΠΕ Ροδόπης. 

2. Οι ώρες απογευματινής απασχόλησης ορίζονται 
κατά ανώτατο όριο σε είκοσι (20) ώρες το μήνα για κάθε 
υπάλληλο, ήτοι 320 (16*20) ώρες το μήνα και ετησίως 
3840 (320* 12). 

3. Από την Δ/νση Μεταφορών και Επικοινωνιών της 
ΠΕ Ροδόπης, θα εκδοθεί απόφαση συγκρότησης συ¬ 
νεργείου υπερωριακής απασχόλησης, στην οποία θα 

αναφέρονται ονομαστικά οι μετέχοντες υπάλληλοι, το 
αντικείμενο απασχόλησης, το χρονικό διάστημα και οι 
ώρες απασχόλησης για τον κάθε ένα, κατά μήνα. 

4. Ο Προϊστάμενος της Υπηρεσίας θα βεβαιώνει την 
υπερωριακή απασχόληση των υπαλλήλων και θα τη¬ 
ρείται ειδικό βιβλίο για το υπερωριακό παρασχεθέν 
έργο. 

5. Το ύψος της δαπάνης που θα προκύψει δεν θα 
υπερβεί το ποσό των δώδεκα χιλιάδων ευρώ (12.000 
ευρώ) και θα καλυφθεί από πιστώσεις του Προϋπολο¬ 
γισμού του οικονομικού έτους 2015, Ειδικού Φορέα 0391 
και ΚΑΕ 0511. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 15 Ιανουάριου 2015 

Η Εκτελεστική Γραμματέας 
ΖΩΗ ΚΟΣΜΙΔΟΥ 

-♦- 

Αριθμ. οικ. 6270/203 (3) 

Καθιέρωση υπερωριακής εργασίας για το έτος 2015 για 
το προσωπικό που υπηρετεί στην Περιφέρεια Ηπεί¬ 
ρου και συγκροτεί τις ομάδες εργασίας των προ¬ 
γραμμάτων: «ννίηο-ΝθΙ, ΑάηΘον, ΑΒΘΕδ, Μθάίδ και 
ΟΒΙΡ». 

Ο ΠΕΡΙΦΕΡΕΙΑΡΧΗΣ ΗΠΕΙΡΟΥ 

Έχοντας υπόψη: 

1. Τις διατάξεις του Ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης», άρθρο 282, παρ. 1. (ΦΕΚ 87/ 
Α'/07- 07-2010). 

2. Τις διατάξεις του άρθρου 20 του Ν. 4024/2011 (ΦΕΚ 
226/Τ.Α./27-10-2011). 

3. Τις διατάξεις του άρθρου 25 παρ. 7 του Ν. 2738/1999 
«Συλλογικές Διαπραγματεύσεις στη Δημόσια Διοίκηση, 
μονιμοποιήσεις συμβασιούχων αορίστου χρόνου και 
άλλες διατάξεις» (ΦΕΚ 180/Α709-09-1999). 

4. Του φακέλου του, σε εξέλιξη, συγχρηματοδοτού- 
μενου έργου «ΟΐΌεε-βοΓάθΓ ΝβΐννοτΚ ίοΓ Ιίιο ΡΓοπιοίίοπ οΐ 
ννίπο ΡΐΌάυοίε», με το ακρωνύμιο «ΧΛ/ΙΝΕ-ΝΕΤ», της Κοινο¬ 
τικής Πρωτοβουλίας ΙΝΤΕΒΒΕΘ -Διασυνοριακή Εδαφική 
Συνεργασία Ελλάδας- Ιταλίας 2007-2013. 

5. Του φακέλου του, σε εξέλιξη, συγχρηματοδοτού- 
μενου έργου «Αάπθΐίο Θονθπίθηοθ ΟρθΓαΙίοηαΙΡΙαη» 
με το ακρωνύμιο «ΑάηΘον» του Διασυνοριακού Προ¬ 
γράμματος Εδαφικής Συνεργασίας «ΙΡΑ ΑϋΒΙΑΤΙΟ ΟΒΟ 
ΡΒΟΘΒΑΜΜΕ 2007-2013». 

6. Του φακέλου του, σε εξέλιξη, συγχρηματοδοτού- 
μενου έργου «ρΑεεβηςβΒε αηά ΙοΘίεΐίοε ίηίοΓπιαΙίοη 
Εχοίίθηρβ δγείοπι» με το ακρωνύμιο «ΑΒΘΕδ» του Δια¬ 
συνοριακού Προγράμματος Εδαφικής Συνεργασίας 
«Ελλάδα - Ιταλία» 2007-2013. 

7. Τ ου φακέλου του, σε εξέλιξη, συγχρηματοδοτούμε- 
νου έργου «ΜθάίΙβιτθηβθη Ι_ίΐ© δίγΙθ» με το ακρωνύμιο 
«Μθάίδ» του Διασυνοριακού Προγράμματος Εδαφικής 
Συνεργασίας «Ελλάδα - Ιταλία» 2007-2013. 

8. Του φακέλου του, σε εξέλιξη, συγχρηματοδοτού- 
μενου έργου «Οοεε ΒοιτΙθγ ΙπίΓθείΓυοΙυΓθΙ Ριό]θοΙ» με το 
ακρωνύμιο «Ο.Β.ΙΡ» του Διασυνοριακού Προγράμματος 
Εδαφικής Συνεργασίας «Ελλάδα -Αλβανία» 2007-2013. 


9. Το γεγονός ότι οι υπάλληλοι της Π.Ε. Ιωαννίνων 
που αποτελούν τις ομάδες έργου, για να αντιμετω¬ 
πίσουν τις αυξημένες υποχρεώσεις τους (σύνταξη 
μετάφραση κειμένων, οικονομική διαχείριση, παρα¬ 
κολούθηση συμβάσεων, σύνταξη αναφορών προό¬ 
δου, εν γένει συντονισμό και οργάνωση δραστηρι¬ 
οτήτων των προγραμμάτων κ.τλ) όσον αφορά την 
υλοποίηση των έργων εργάζονται και πέραν του 
κανονικού ωραρίου. 

10. Την ανάγκη κάλυψης των παραπάνω έκτακτων υπη¬ 
ρεσιακών αναγκών λόγω αποχωρήσεως και μετατάξεων 
και κατά συνέπεια έλλειψης προσωπικού. Το γεγονός 
ότι το ύψος της προκαλούμενης δαπάνης δεν θα ξε¬ 
περνά το ποσό των τριάντα επτά χιλιάδων τριακοσίων 
σαράντα ευρώ 37.340 €, που θα αντιμετωπιστεί από 
πιστώσεις της κατηγορίας δαπανών «δΤΑΡΡ - ΠΡΟΣΩ¬ 
ΠΙΚΟ» των έργων, αποφασίζουμε: 

Εγκρίνουμε την καθιέρωση υπερωριακής, με αμοιβή, 
εργασίας κατά τις απογευματινές ώρες, προκειμένου 
να αντιμετωπισθούν έκτακτες υπηρεσιακές ανάγκες 
της Π.Ε. Ιωαννίνων για την εξέλιξη των παρακάτω έρ¬ 
γων: 


Α/Α 

ΤΙΤΛΟΣ 

ΠΡΟΓΡΑΜΜΑΤΟΣ 

ΑΡΙΘΜΟΣ 

ΥΠΑΛΛΗΛΩΝ 

ΜΕΓΙΣΤΗ 
ΑΠΟΓΕΥΜΑ¬ 
ΤΙΝΗ ΕΡΓΑΣΙΑ 
(ΩΡΕΣ/ΜΗΝΑ) 

1 

ννίΝΕ-ΝΕΤ 

5 

100 

2 

ΑάηΘον 

6 

120 

3 

ΑΒΘΕδ 

7 

140 

4 

Μθάίδ 

7 

140 

5 

Ο.Β.Ι.Ρ 

4 

80 


ΣΥΝΟΛΟ 

29 

580 


Η απόφαση αυτή ισχύει από την δημοσίευσή της και 
μέχρι 31-12-2015. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 16 Ιανουάριου 2015 

Ο Περιφερειάρχης 
ΑΛΕΞΑΝΔΡΟΣ ΚΑΧΡΙΜΑΝΗΣ 

-♦- 

Αριθμ. απόφ. 12/15.1.2015 (4) 

Καθιέρωσης υπερωριακής απασχόλησης τακτικού προ¬ 
σωπικού της Δημοτικής Επιχείρησης «Υδρευσης Απο¬ 
χέτευσης Δήμου Αλεξανδρούπολης - Δ.Ε.Υ.Α.Α.». 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΔΗΜΟΤΙΚΗΣ ΕΠΙΧΕΙΡΗΣΗΣ 
ΥΔΡΕΥΣΗΣ ΑΠΟΧΕΤΕΥΣΗΣ ΑΛΕΞΑΝΔΡΟΥΠΟΛΗΣ 

Αφού έλαβε υπόψη: 

1. Τη σχετική εισήγηση του Προέδρου του ΔΣ της 
ΔΕΥΑ Αλεξανδρούπολης. 

2. Τ ις διατάξεις της περ. 12 της υποπαραγράφου Γ1 
της παραγράφου Γ του άρθρου πρώτου του ν 4093/2012. 

3. Τις διατάξεις του άρθρου 20, του Ν. 4024/2011. 

4. Τις διατάξεις του Οργανισμού Εσωτερικής Υπηρε¬ 
σίας της ΔΕΥΑΑ και ειδικώς τα άρθρα 39, 47, 56, 57, 65, 
71 και 82 - ΦΕΚ, τεύχος Δεύτερο, αριθμ. 387/20-02-2012. 

5. Τις διατάξεις του Ν. 1069/1980. 

6. Την πρόβλεψη σχετικής πίστωσης, ποσού 170.000,00€ 
και με τον ΚΑ 60.00.0200 στον ψηφισθέντα προϋπολο¬ 
γισμό του έτους 2015 της ΔΕΥΑΑ. 

7. Την επιβεβλημένη και επιτακτική ανάγκη, λόγω της 
ιδιαιτερότητας και εξαιρετικότητας των παρεχομένων 
υπηρεσιών, για πρόσθετη υπερωριακή απογευματινή και 
νυχτερινή απασχόληση, καθώς και για εργασία κατά 
τις Κυριακές, τις εξαιρέσιμες ημέρες και τη διάρκεια 
της νύχτας, ώστε να διασφαλιστεί η συνεχής, τακτική, 
εύρυθμη, ασφαλή και αποτελεσματική λειτουργία των 
υπηρεσιών και των δικτύων της ΔΕΥΑΑ, αποφασίζει 
ομόφωνα: 

Την έγκριση για το έτος 2015 της υπερωριακής απα¬ 
σχόλησης του τακτικού προσωπικού της ΔΕΥΑΑ, ως 
εξής: 

α) Την νυκτερινή εργασία εργασίμων ημερών και 
ημερήσια και νυκτερινή εργασία κατά τις Κυριακές 
και τις εξαιρέσιμες ημέρες, 26 υπαλλήλων που υπη¬ 
ρετούν στον Βιολογικό Καθαρισμό και το Διυλιστή¬ 
ριο, την ύδρευση και την αποχέτευση της ΔΕΥΑΑ, 
προς συμπλήρωση του εβδομαδιαίου υποχρεωτικού 
ωραρίου, για την απρόσκοπτη 24ωρη λειτουργία 
των Εγκαταστάσεων Επεξεργασίας Αστικών Λυμά¬ 
των (Βιολογικού Καθαρισμού) της ΔΕΥΑΑ καθώς και 
των Εγκαταστάσεων Επεξεργασίας Πόσιμου Νερού 
(Διυλιστήριο), καθώς και των δικτύων ύδρευσης και 
αποχέτευσης και μέχρι 32 ώρες το μήνα για ημερήσια 
εργασία τις Κυριακές και τις εξαιρέσιμες ημέρες και 
μέχρι 80 ώρες το μήνα για νυκτερινή εργασία για 
τον κάθε εργαζόμενο. 

β) Την υπερωριακή νυκτερινή εργασία εργασίμων 
ημερών και υπερωριακή ημερήσια και νυκτερινή ερ¬ 
γασία κατά τις Κυριακές και τις εξαιρέσιμες ημέρες, 
17 υπαλλήλων που υπηρετούν στο Τμήμα Η/Μ - Βιο¬ 
λογικού Καθαρισμού και το Τμήμα Διυλιστηρίου της 
ΔΕΥΑΑ, και μέχρι 16 ώρες το μήνα για τον κάθε ερ¬ 
γαζόμενο. 

γ) Την υπερωριακή εργασία εργασίμων ημερών 17 
υπαλλήλων που υπηρετούν στο Τμήμα Η/Μ - Βιολο¬ 
γικού Καθαρισμού και το Τμήμα Διυλιστηρίου της 
ΔΕΥΑΑ, και μέχρι 20 ώρες το μήνα για τον κάθε ερ¬ 
γαζόμενο. 

δ) Την υπερωριακή ημερήσια και νυκτερινή εργασία 
εργασίμων ημερών και υπερωριακή ημερήσια και νυ¬ 
κτερινή εργασία κατά τις Κυριακές και τις εξαιρέσι¬ 
μες ημέρες 17 υπαλλήλων που υπηρετούν στο Τμήμα 
Ύδρευσης, και μέχρι 20 ώρες το μήνα για τον κάθε 
εργαζόμενο για την υπερωριακή ημερήσια εργασία 
εργασίμων ημερών και μέχρι 16 ώρες το μήνα για τον 
κάθε εργαζόμενο για την υπερωριακή ημερήσια και 
νυκτερινή εργασία κατά τις Κυριακές και τις εξαιρέ¬ 
σιμες ημέρες. 

ε) Την υπερωριακή ημερήσια και νυκτερινή εργασία 
εργασίμων ημερών και υπερωριακή ημερήσια και νυ¬ 
κτερινή εργασία κατά τις Κυριακές και τις εξαιρέσι¬ 
μες ημέρες 6 υπαλλήλων που υπηρετούν στο Τμήμα 
Αποχέτευσης και μέχρι 20 ώρες το μήνα για τον κάθε 
εργαζόμενο για την υπερωριακή ημερήσια εργασία 
εργασίμων ημερών και μέχρι 16 ώρες το μήνα για τον 
κάθε εργαζόμενο για την υπερωριακή ημερήσια και 
νυκτερινή εργασία κατά τις Κυριακές και τις εξαιρέ¬ 
σιμες ημέρες. 


στ) Την υπερωριακή ημερήσια και νυκτερινή ερ¬ 
γασία εργασίμων ημερών και υπερωριακή ημερήσια 
και νυκτερινή εργασία κατά τις Κυριακές και τις 
εξαιρέσιμες ημέρες των δύο (2) Σ/ντών της Τεχνικής 
και της Υπηρεσίας Περιβάλλοντος (2 υπαλλήλων) και 
μέχρι 20 ώρες το μήνα για κάθε εργαζόμενο για την 
υπερωριακή ημερήσια εργασία εργασίμων ημερών 
και μέχρι 16 ώρες το μήνα για τον κάθε εργαζόμενο 
για την υπερωριακή ημερήσια και νυκτερινή εργασία 
κατά τις Κυριακές και τις εξαιρέσιμες ημέρες, για 
την άμεση επέμβαση και επίβλεψη επί των βλαβών 
των δικτύων ύδρευσης και αποχέτευσης και την 
αποκατάσταση αυτών και έτσι την προστασία της 
δημόσιας υγείας. 

η) Την υπερωριακή εργασία εργασίμων ημερών 3 
υπαλλήλων που υπηρετούν στη Διοικητική και Οικονο¬ 
μική Υπηρεσία και μέχρι 15 ώρες το μήνα για τον κάθε 
εργαζόμενο, για άμεσες και έγκαιρες αναβαθμίσεις 
και επικαιροποιήσεις των ηλεκτρονικών συστημάτων 
της ΔΕΥΑΑ, έκδοση οικονομικών στοιχείων και συ¬ 
μπλήρωση και υποβολή φορολογικών και οικονομικών 
δηλώσεων. 

Θ)Την υπερωριακή εργασία εργασίμων ημερών 1 υπαλ¬ 
λήλου που τηρεί τα πρακτικά του Δ.Σ. και των Επιτρο¬ 
πών της ΔΕΥΑΑ, και μέχρι 20 ώρες το μήνα. 

Τα παραπάνω αναφερόμενα όρια αριθμού υπαλλήλων 
και ωρών απασχόλησης είναι τα ανώτερα και δύναται 
να πραγματοποιηθούν μόνο εφόσον το επιβάλουν οι 
ανάγκες της ΔΕΥΑΑ. Επιτρέπεται η εναλλάξ απασχό¬ 
ληση των υπαλλήλων, με την προϋπόθεση ότι σε καμ- 
μία περίπτωση δεν θα γίνει η υπέρβαση του ανώτατου 
αριθμού των ωρών ανά υπάλληλο. 

Η αμοιβή του προσωπικού για την απασχόλησή του 
κατά τις νυχτερινές ώρες, τις Κυριακές και τις εξαι¬ 
ρέσιμες ημέρες αργίας θα είναι κάθε φορά η προ- 
βλεπόμενη από την ισχύουσα νομοθεσία ενώ για την 
απασχόληση του προσωπικού κατά την ημέρα ανά¬ 
παυσης (το Σάββατο) για συμπλήρωση των κανονικών 
ωρών εργασίας δεν θα καταβάλλεται αμοιβή και θα 
χορηγείται ως ημέρα ανάπαυσης άλλη εργάσιμη ημέ¬ 
ρα της προσεχούς εβδομάδας καθοριζόμενη από την 
υπηρεσία. 

Η αρμοδιότητα της κατανομής των ανωτέρω ωρών 
για τους υπαλλήλους της Τεχνικής Υπηρεσίας ανατί¬ 
θεται στον Δ/ντή της Τεχνικής Υπηρεσίας, για τους 
υπαλλήλους της Διεύθυνσης Περιβάλλοντος στον Δ/ντή 
Υ.ΠΕ.Δ.Υ.Π.Π.Ε για δε τους υπαλλήλους της ΔΠΥ στον 
Δ/ντή της ΔΟΥ. 

Για την καταβολή των ανωτέρω σχετικών αποζημιώ¬ 
σεων δεν προκαλείται δαπάνη εις βάρος του κρατικού 
προϋπολογισμού. 

Η δαπάνη των ανωτέρω σχετικών αποζημιώσεων, πο¬ 
σού 170.000,00 ευρώ έχει προβλεφθεί και θα βαρύνει 
τον Κ.Α. 60.00.0200 «Αμοιβές υπερωριακής απασχόλη¬ 
σης τακτικού προσωπικού» του Προϋπολογισμού 2015 
της ΔΕΥΑΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΕΥΑΓΓΕΛΟΣ ΜΥΤΙΛΗΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην αριθμ. 63749/3046/19-12-2014 (ΦΕΚ 3638/τ.Β7 
31.12.2014) απόφαση του Αντιπεριψερειάρχη Βορείου 
Αιγαίου περί τροποποίησης της αριθμ. 2/1/3-1-2011 από¬ 
φασης του Περιφερειάρχη Βορείου Αιγαίου περί κατά¬ 
ταξης προσωπικού στην Περιφέρεια Βορείου Αιγαίου, 
διορθώνεται: 


από το λανθασμένο: 

«Β. ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟ¬ 
ΝΟΥ», 
στο ορθό: 

«Β. ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟ¬ 
ΝΟΥ» 

(Από την Περιφέρεια Βορείου Αιγαίου) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορωή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.βί. 9 Γ - β-ηιβϊΙ: ννβόπΐ33ΐβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

* Ο 2 Ο Ο 2 2 1 1 7021 50008* - 












































































